রামগোপাল ভার্মার নতুন ছবি ‘গড, সেক্স অ্যান্ড ট্রুথ’কে কেন্দ্র করে বিতর্ক শুরু হয়েছে প্রথম থেকেই। শুক্রবারেই ছবিটি অনলাইনে মুক্তি পাওয়ার কথা। তার ঠিক আগে বৃহস্পতিবারেই রামগোপালের বিরুদ্ধে অভিযোগ জমা পড়ল হায়দ্রাবাদ পুলিশের কাছে। সমাজকর্মী দেবী ও আরও কয়েকজন মিলে এই অভিযোগ দায়ের করেছেন। এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, ৬৭ ধারায় ইনফর্মেশন টেকনোলজি অ্যাক্ট, ২০০০ অনুযায়ী ইলেকট্রনিক মাধ্যমে অশ্লীল বিষয়বস্তু দেখানোর অভিযোগ দায়ের হয়েছে রামগোপালের বিরুদ্ধে। এ ছাড়াও ৫০৬ ও ৫০৯ ধারাতেও অভিযোগ করা হয়েছে। 
রইল রামগোপালের বিতর্কিত এই ছবি সম্পর্কে ৫টি চমকপ্রদ তথ্য।
এই ডকু-ড্রামা ছবির মুখ্য চরিত্র অ্যাডাল্ট সিনেমার অভিনেত্রী মিয়া মালকোভা। 
ছবির প্রচারে নেমে একটি সমীক্ষা রিপোর্ট পেশ করে পরিচালক রামগোপাল দাবি করেন, মালকোভা প্রধানমন্ত্রী নরেন্দ্র মোদী বা এ দেশের সবচেয়ে ধনী ব্যক্তি শিল্পপতি মুকেশ অম্বানীর চেয়েও জনপ্রিয়। 
ছবির প্রচারের সময়ে কেবল মোদী বা অম্বানীর সঙ্গে মিয়ার তুলনা টানাই নয়, রামগোপাল দীপিকা পাড়ুকোনের সঙ্গেও তুলনা করেছেন মিয়ার। তাঁর দাবি, এই দু’জনের মধ্যে কে শ্রেষ্ঠ তা বক্স অফিস থেকেই প্রমাণ হয়ে যাবে। 
ছবির বিষয়বস্তু নিয়ে কথা বলতে গিয়ে রামগোপাল জানিয়েছেন, ছবিতে মিয়া কথা বলেছেন তাঁর ‘বৈপ্লবিক যৌন দার্শনিকতা’ নিয়ে। 

এই বিষয়ে অন্যান্য খবর

দিন কি শেষ সানি লিওনের! বলিউড কাঁপাতে আসছেন নীল ছবির নতুন নায়িকা


ছবি মুক্তি পাচ্ছে শুক্রবার, ২৬ জানুয়ারি সকাল ৯টায়।